S-2618/2020

Mál þetta, sem dómtekið var 4. júní sl., höfðaði lögreglustjórinn á höfuðborgarsvæðinu með ákæru 21. apríl 2020 á hendur ákærða; „T-kk-nf Þ-kk-nf B-x-x, kt. [...], [...], Tálknafirði, fyrir líkamsárás með því að hafa, aðfaranótt miðvikudagsins 4. apríl 2018 fyrir utan skemmtistaðinn Pabló diskóbar við Veltusund 3 í Reykjavík, slegið A, kt. [...], ítrekað hnefahöggum í andlit og gripið í hálsmál hennar, með þeim afleiðingum að hún hlaut glóðarauga á vinstra auga, bólgu á framanverðu kinnbeini vinstra megin, brot á nefbeini og brot í vinstra efra kjálkabeini.

(Mál nr. 007- 2018-23640)

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

[Í máli þessu] gerir H-kk-nf J. H-kk-nf, lögmaður, fyrir hönd A, kt. [...], kröfu um að ákærði T-kk-nf Þ-kk-nf B-x-x verður dæmdur til að greiða henni kr. 1.142.916,- sem nánar sundurliðast með eftirfarandi hætti. Bætur vegna beins tjóns nema samtals kr. 142.916,-og bætur vegna miska nema kr. 1.000.000,-. Krafan beri vexti skv. 8. gr. sbr. 4. gr. vaxtalaga nr. 38/2001, frá 14. apríl 2018 til þess dags að mánuður er liðinn frá birtingu bótakröfu, en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags. Varðandi miskabætur og tímabundið atvinnutjón er jafnframt vísað til 16. gr. laga nr. 50/1993.

Þá er þess krafist að ákærði greiði lögmannskostnað kr. 82.500,- auk 24% virðisaukaskatts, eða kr. 102.300,-.“

Með framhalds ákæru lögreglustjórans á höfuðborgarsvæðinu, dagsettri 25. maí 2020, sbr. 1. mgr. 153. gr. laga um meðferð sakamála nr. 88/2008. Var framangreindri ákæru frá 21. apríl 2020, breytt með þeim hætti að eftir: „slegið A ” bætist við „(nú B )”. Þá breytist einkaréttarkrafa þannig að eftir “A ” bætist við “(nú B )” og í stað “[...]” kemur “ [...]”.

Ákærði játaði sök samkvæmt ákæru og krafðist þess að hann yrði dæmdur til vægustu refsingar er lög leyfa. Þá krefst hann þess að bótakröfu verði að hluta vísað frá dómi en fjárhæð hennar verði að öðru leyti verulega lækkuð. Þá gerir verjandi ákærða kröfu um málsvarnarþóknun að mati dómsins að teknu tilliti til virðisaukaskatts.

II

Ákærði hefur skýlaust játað þá háttsemi sem honum er gefin að sök í ákæru. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

III

Ákærði er fæddur árið [...]. Samkvæmt framlögðu sakavottorði hans, dagsettu 14. apríl 2020, gekkst hann þrisvar á árinu 2015 undir sekt vegna umferðarlagabrota. Sá sakarferill ákærða hefurekki áhrif við ákvörðun refsingar nú.

Við ákvörðun refsingar er litið til þess að ákærði játaði brot sitt skýlaust fyrir dómi og til þess aðtvöáreru nú liðin frá því ákærði framdi brotið og verður ákærða ekki kennt um það hve rannsókn málsins hefur dregist. Til refsiþyngingar er litið til þess að árás ákærða var gróf, hún beindist að höfði brotaþola, og hafði alvarlegar afleiðingar fyrir brotaþola en m. a. brotnuðu andlitsbein, sbr. 1. og 2. tl. 1. mgr. 70. gr. almennra hegningarlaga. Með vísan til framangreinds þykir refsing ákærða hæfilega ákveðin fangelsi í tvo mánuðien fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu brotaþola, B, hefur verið lögð fram krafa umað ákærði verið dæmdur tilgreiðslumiskabóta, útlagðs kostnaðar, tjóns vegna vinnutaps auk málskostnaðar, samtals að fjárhæð 1.245.216 krónur auk vaxta og dráttarvaxta. K rafa brotaþola byggir á 26. gr. skaðabótalaga nr. 50/1993. Engin gögn hafa verið lögð fram um vinnutap brotaþola og útlagðan kostnað og er þessum liðum því hafnað. Einsog að framan er rakið hefur ákærði verið sakfelldur fyrir alvarlega líkamsárás á hendur brotaþola. U m miska brotaþola liggja ekki fyrir nein sérfræðigögn en af málsgögnum má ráða að brotið hefur haft alvarlegar afleiðingar fyrir brotaþola. Miskabætur verða ákveðnar af álitum, með vísan til atvika og dómafordæma vegna sambærilegra tilvika. Þykja miskabætur því hæfilega ákveðnar 300.000 krónu rauk almennra vaxta og dráttarvaxta, eins og í dómsorði greinir, en krafa var fyrst birt fyrir ákærða við birtingu fyrirkalls vegna málsins. Ákærði greiði einnig brotaþola 102.300 krónur í lögmannsþóknun og hefur þá verið tekið tillit til virðisaukaskatts.

Ákærði greiði þóknun skipaðra verjanda sinna við, O-kk-ef S-kk-ef lögmanns, og S-kvk-ef Ý-kvk-ef J-kvk-ef lögmanns, samtals 114.700 krónur, eða 57.350 krónur til hvors þeirra. Við ákvörðun þóknunar til lögmanna verið tekið tillit til virðisaukaskatts. Þá greiði ákærði 44.900 krónur í annan sakarkostnað samkvæmt framlögðu yfirliti ákæruvalds.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð :

Ákærði, T-kk-nf Þ-kk-nf B-x-x, sæti fangelsi í tvománuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði B, kt. [...], 300.000 krónur, auk vaxta samkvæmt 8. gr. laga um vexti og verðtryggingu nr. 38/2001 frá 14. apríl 2018 til 14. júní 2020, en með dráttarvöxtum samkvæmt 9. gr., sömu laga frá þeim degi til greiðsludags og 102.300 í málskostnað.

Ákærði greiði þóknun skipaðra verjenda sinna, O-kk-ef S-kk-ef lögmanns og S-kvk-ef Ý-kvk-ef J-kvk-ef lögmanns, samtals 114.700 krónur, eða 57.350 krónur til hvors þeirra, og 44.900 krónur í annan sakarkostnað.

S-kvk-nf E-kvk-nf K-kvk-nf(sign.)